 IMzansi Magic iyaziqhelelanisa noMthokozisi kulandela izinsolo zokushaya News24IMzansi Magic iyaziqhelelanisa noMthokozisi kulandela izinsolo zokushayaCape Town Isiteshi esikhokhelwayo sikamabonakude iM-Net isiziqhelelanisile nalowo owakhala ngaphansi kuma-Idols uMthokozisi Ndaba kulandela izinsolo zokushaya owesifazane waseGoli.AbeMzansi Magic DStv 161 bathi abazi ukuthi ukuphi uNdaba futhi kabasamkhulumeli njengoba engasekho ngaphansi kohlelo lokuvundulula ithalente lomculo, ama-Idols.Khonamanjalo uNdaba, 25, osolwa nguNeo Tsele, 21, ngokumbeka isandla ngoLwesihlanu ebusuku kubangwa ibhodlela lotshwala, usekhiphe isitatimende ekhasini lika-Instagram.UNdaba uthi unqume ukubuyela eGoli wanxusa abantu ukuba bangamhlaseli uTsele ngoba asazi ukuthi yini inkinga okungenzeka ukuthi ubambene nayo.Kulandela ukuvela kwezinsolo zakamuva kanye necala engivulelwe lona, senginqume ukubuyela eGoli ukuze ngisebenzisane namaphoyisa mayelana nalolu daba. Yize lezi zinsolo zingiphazamisile futhi zangibeka kabi siqu sami, ithalente engalinikwa wuMdali, abangani nomndeni, kepa ngiyacela ukuba kudedelwe umthetho udlale indima yawo.Nasi isitatimende esiphelele:IMzansi Magic ithi iyakugxeka kakhulu ukuhlukumeza, ikakhulu okubhekiswe kubantu besifazane. 